**Δ.3.Η ΣΠΑΡΤΗ**

α. Πώς συγκροτήθηκε το σπαρτιατικό **κράτος**;

* *Δωριείς* καταλαμβάνουν τη Λακωνική και ιδρύουν *κράτος* με πρωτεύουσα τη Σπάρτη
* Μετά από πολέμους υποτάσσεται η *Μεσσηνία,* ενώ υπάρχουν συγκρούσεις και με το *Άργος*
* Σταδιακά, περιορίζει τις *σχέσεις* και σταματά το *εμπόριο* με τις γύρω περιοχές
* Έτσι, η Σπάρτη «κλείνεται στον εαυτό της» και παίρνει μορφή *στρατοπέδου χωρίς τείχη*

β. Ποιες ήταν οι κοινωνικές **τάξεις** στην αρχαία Σπάρτη;

**Σπαρτιάτες**

* Έχουν *πλήρη πολιτικά δικαιώματα*
* Μοιράζονται τη *γη*
* Ασχολούνται με την *πολεμική τέχνη* και την *πολιτική*

**Περίοικοι**

* Κατοικούν σε *οικισμούς* γύρω από τη Σπάρτη
* Ασχολούνται με το *εμπόριο*

**Είλωτες**

* Είναι οι *παλιοί* κάτοικοι της περιοχής που έγιναν *δούλοι*
* Καλλιεργούν τη *γη* των Σπαρτιατών και τους δίνουν μέρος της παραγωγής
* *Δεν* έχουν κανένα *δικαίωμα* και ο φόβος εξέγερσής τους απασχολεί συνεχώς τους Σπαρτιάτες

γ. Ποια ήταν η **πολιτειακή οργάνωση** στην αρχαία Σπάρτη και σε **ποιον** αποδίδεται;

**Δυο βασιλείς :  -**Θρησκευτικοί και στρατιωτικοί αρχηγοί.

**Πέντε έφοροι :  -**Έχουν την πραγματική εξουσία στην πόλη

                             -Είναι υπεύθυνοι για την άμυνα και τις εξωτερικές σχέσεις του κράτους

**Γερουσία :   -**Αποτελείται από 28 άτομα άνω των 60 ετών

                     -Προετοιμάζει τα θέματα για έγκριση στην Απέλλα

**Απέλλα :**  -Γενική συνέλευση των πολιτών, όπου συμμετέχουν οι Σπαρτιάτες άνω των 30 χρ.

Η πολιτειακή αυτή οργάνωση θεωρείται έργο του νομοθέτη ***Λυκούργου***.

δ. Ποια στοιχεία χαρακτηρίζουν την **αγωγή** των **παιδιών** στην αρχαία Σπάρτη;

▬ Τα αγόρια

* Η πόλη αναλαμβάνει τα *αγόρια* από *7 ετών*
* Τα παιδιά ζουν *ομαδικά* και μαθαίνουν να υπομένουν *σκληρές συνθήκες* ζωής
* Διδάσκονται *ανάγνωση, γραφή, μουσική* και *χορό*

▬ Τα **κορίτσια:**

* Εκπαιδεύονται με *ανάλογο τρόπο* με τα αγόρια
* *Συμμετέχουν ελεύθερα* σε εκδηλώσεις της πόλης
* Πρέπει να αποκτήσουν *δυνατό σώμα* και *ηθικό χαρακτήρα,* για να γίνουν καλές μητέρες